SAWAD โบรกฯชูราคาไม่แพง-คาดเข้า SET50 แนะซื้อเป้าหมาย 54.00 บาท
SAWAD โบรกฯชูราคาไม่แพง-คาดเข้า SET50 แนะซื้อเป้าหมาย 54.00 บาท
SAWAD โบรกฯชูราคาไม่แพง-คาดเข้า SET50 แนะซื้อเป้าหมาย 54.00 บาท
8 พ.ค. 2562

บล.เคทีบี (ประเทศไทย) ระบุในบทวิเคราะห์วันนี้ (8พ.ค.62) บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ราคาปัจจุบันไม่แพง เทรดกัน PBV ต่ำเพียง 4.2 เท่า เมื่อเทียบกับ 6-7 เท่าในอดีต และยังต่ำกว่า 5-6 เท่าของ MTC
SAWAD เผยผลการดำเนินงานไตรมาส1/62จะเติบโตต่อเนื่องจากไตรมาส 4/61 ส่งผลให้ปีนี้ทั้งรายได้และสินเชื่อเติบโต 20-30% ตามเป้าหมาย จากการปล่อยสินเชื่อในกลุ่มที่มีหลักทรัพย์ค้ำประกัน และยังมีธุรกิจใหม่อย่าง นายหน้าประกันวินาศภัยที่ได้รับการอนุมัติจากคปภ. ขณะที่บริษัทได้ยื่นขออนุญาตประกอบธุรกิจสินเชื่อที่มีทะเบียนรถเป็นประกันไปยังธปท. คาดว่าจะได้รับการอนุมัติภายในเร็ว ๆ นี้
KTBST คาดกำไรสุทธิไตรมาส1/62ที่ 836 ล้านบาท (+48% เทียบช่วงเดียวกันของปีก่อน, +1%เทียบไตรมาสก่อนหน้า) จากสินเชื่อขยายตัว 29%เทียบช่วงเดียวกันของปีก่อน, 3%เทียบไตรมาสก่อนหน้า และคาดทั้งปี 2019 ยังดีต่อเนื่องอยู่ที่ 3.5 พันลบ. เพิ่มขึ้น 27%เทียบช่วงเดียวกันของปีก่อน